
1. ОБЩО ПРЕДСТАВЯНЕ НА УЧЕБНАТА ПРОГРАМА

	Рисуването е основна, базисна и задължителна дисциплина за средното художествено училище. Проблемите, включени в нейното съдържание са онзи важен и неотменим фундамент, върху който се изгражда обучението по изобразително изкуство във всички негови аспекти.
           Основен обект за изучаване и естетическа интерпретация в дисциплината рисуване е човекът и неговата предметна и жизнена среда. Сложната за овладяване проблематика, свързана с рисуването на човешка глава и фигура /Х, ХІ и ХІІ кл./ се предхожда /в VІІІ и ІХ кл./ от изучаване логиката на прости геометрични тела, битови предмети, гипсови орнаменти, гипсови отливки на детайли от класически глави (ухо, нос, око), череп, гипсови маски и класически глави.  Рисуването в X, XI  и XII клас се провежда по натура с позиране на модел. Учебният процес по рисуване е тясно обвързан и подкрепен от паралелното изучаване на дисциплините  пластична анатомия и перспектива.
Разпределението на постановките в различните класове и по учебни срокове се определя от учебната програма. Задължение на преподавателите е да съчетават теоретичните лекции по горепосочените проблеми с практическата работа, да използват онагледяващи материали и при необходимост да затвърждават знанията и уменията на учениците  с индивидуални /домашни/ упражнения. В самостоятелната работа на учениците трябва да се включат рисунки по памет и въображение, които развиват зрителната им памет, както  и да експериментират с различни  изразни  средства. Работата върху всяка постановка е свързана с индивидуални и общи корекции и завършва с конферанс.

За успешното провеждане на обучението по рисуване: 

Учебното заведение е длъжно да осигури:
· просторно, проветриво помещение, с добро естествено и изкуствено осветление, оборудвано със стативи, подходящи за работа по рисуване; 
· шкафове за съхраняване на материалите, с които се работи;
· библиотека, съдържаща нужните за специалността теоретични и технологични текстове , както и албуми с репродукции.
· индивидуални възможности за дигитално онагледяване

Преподавателите трябва:
· да прилагат в учебния процес и следват логиката на утвърдената учебна програма;
· при нужда да мотивират учениците с индивидуални, съобразени с моментните им възможности задачи, в рамките на учебната програма;
· да балансират теоретичните и практически занятия;
·  да онагледяват учебния процес;
· да осигурят за общо ползване в ателието албуми, литература, материали, пособия и дигитални устройства, трудно достъпни за всеки ученик поотделно, но крайно важни за успешно протичане на учебния процес;
· да затвърждават наученото или подготвят учебния процес, като се поставят  индивидуални задачи за самоподготовка, осъществими в домашни условия или в училищното ателие;

1. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ

	Целите за формиране на базисни компетенции за изпълнение на дейностите от “Профила на професията” при обучението по отрасловата задължителна професионална подготовка - единна за всички професии от професионално направление “Изящни изкуства”, включват:
.	прилагане на етапността при изграждане на художествена творба;
.	прилагане на законите и принципите за изграждане на композицията ;
.	прилагане на законите на линейната и въздушната перспектива;
.	конструиране пропорциите на човешкото тяло с познанията по пластична анатомия;
.	изграждане на обемно-пространствена структура, спазвайки основните принципи;
.	развиване на художествено-образното мислене като способност за синтез на представите, в резултат на който се формира художествения образ;

Задачите на програмата по рисуване могат да бъдат групирани по-конкретно в няколко главни насоки
.         Запознаване с рисуването като процес и с видовете рисунки - според функцията си: етюд, ескиз, скица, рисунка, работен картон или според предназначението си: учебна, проучвателна, творческа, свободна, актова и др. 
•	Запознаване с рисуването като основа на изобразителната творческа дейност, и осъществяване на връзка със знанията по перспектива, пластична анатомия и композиция. 
•	Овладяване на етапното изграждане на учебния етюд.
•	Развиване на изобразителни качества и навици: преднамерено и непреднамерено внимание, наблюдателност, целенасоченост, концентрация, аналитичност, способност за синтез, зрителна памет,  пространствено и логическо мислене, самодисциплина.
•	Разкриване и използване на широк спектър от елементи на изобразителния език – линия, петно, щрих и тяхното взаимодействие в процеса на рисуване. Изграждане на изобразителни умения и представи за осмисляне и творческо интерпретиране на натурата.
•	Формиране на трайни навици за възприемане, пресъздаване, оценяване и творческо осмисляне на околната материална и духовна среда. Условията за това са: ясно поставена задача и съзнание за крайния резултат; задължително планиране на изобразителната дейност на всеки етап;  постоянен контрол и самоконтрол в процеса на работа; задължителна оценка.
•	Запознаване със спецификата, богатството и изразните възможности на различните материали и рисунъчни техники.
•	Формиране на художествено-образно мислене, което предполага: естетическо възприятие и оценъчно разсъждение за изобразяваното; ясна представа за изобразявания обект и добре завършена рисунка; способност за синтез на представите в резултат на който се формира художествен образ.
                 Системното и последователно поставяне на пластичните проблеми е залог за убедителното им разрешаване от учениците.
Основен обект за изучаване и естетическа интерпретация в дисциплината рисуване е човекът и неговата предметна и жизнена среда. Сложната за овладяване проблематика, свързана с рисуването на човешка глава и фигура /Х, ХІ и ХІІ кл./ се предхожда /в VІІІ и ІХ кл./ от изучаването на прости геометрични тела, битови предмети, гипсови орнаменти, гипсови отливки на детайли от класически глави, череп, класически гипсови маски и глави.  Рисуването в X, XI  и XII клас се провежда по натура с позиране на модел. Учебният процес по рисуване е тясно обвързан и подкрепен от паралелното изучаване на дисциплините: пластична анатомия и перспектива.
                  Разпределението на постановките в различните класове и по учебни срокове се определя от учебната програма. Задължение на преподавателите е да съчетават теоретичните лекции по горепосочените проблеми с практическата работа, да използват онагледяващи материали и при необходимост да затвърждават знанията и уменията на учениците  с индивидуални /домашни/ упражнения. В самостоятелната работа на учениците трябва да се включат рисунки по памет и представа, които ще развият зрителната памет и да експериментират в начините на израз. Работата върху всяка постановка е свързана с индивидуални и общи корекции и завършва с
                 
  III. РАЗПРЕДЕЛЕНИЕ НА УЧЕБНОТО ВРЕМЕ

Отраслова професионална подготовка

Разпределението на часовете по рисуване в класовете от  VІІІ  до ХІІ клас е по следния начин:

	КЛАС
	I СРОК 
УЧ. СЕДМИЦИ / ЧАСОВЕ 
	II-СРОК
УЧ. СЕДМИЦИ / ЧАСОВЕ
	ЧАСОВЕ
ГОДИШНО

	VIII
	18 / 3
	18 / 3
	108

	IX
	18 / 3
	18 / 3
	108

	X
	18 / 3
	18 / 3
	108

	XI
	18 / 6
	18 / 6
	216

	XII
	18 / 6
	11 / 6
	174





  IV.    УЧЕБНО СЪДЪРЖАНИЕ
             Структурирането на учебното съдържание е по раздели и теми. Учителят конкретизира и определя броя на учебните часове за всяка тема в съответствие с посочените за раздела. Учителят разпределя броя на часовете, предвидени по учебния план и по учебната програма в годишното си разпределение. За постигане целите на обучението учителят разпределя учебните часове за нови знания, упражнения и контрол.
      
                                                             ОСМИ КЛАС
Формат 46/55см. Материали за практическите задачи: кадастрон, моливи, въглени и креда.
36 учебни седмици – 3 часа ЗПП - 108 часа годишно.
В този клас учениците се запознават с  целите и задачите на учебната рисунка, с основните закономерности и етапите при нейното изграждане, научават се да наблюдават и анализират натурата, да поместват предметите в изобразителната равнина и отчитат техните пропорции и мащаб. Учениците трябва убедителното и живо да изграждат обемните форми в пространството. Това те постигат със знанията си за различните начини на формоизграждане чрез: линия, щрих, петно, и др., както и като усвояват пространствени планове /при натюрморта/, контраст, тонална градация. Основен, водещ материал за работа е  моливът, а е желателно  да се изпробват в извънкласни задачи и други материали като: въглен, креда,туш и др.
Постепенното създаване на навици за наблюдателност, осмислянето на конструкцията, пропорциите, линейната и въздушна перспектива, ще помогне на учениците аналитично да подхождат при изобразяването на натурата и изграждането на етюда, за сметка на повърхностната наподобителност. Методически е правилно в осми клас часовете по рисуване да са богато онагледени, да има демонстрация от страна на преподавателя, да се използват диапозитиви, репродукции и др. Практическите задачи да са съпроводени от индивидуални и общи корекции. Програмата се допълва и от домашни задачи, свързани със съответна учебна постановка или развиващи необходимите за ученика качества. Подходящи  домашни в тази посока са конструктивни рисунки на геометрични и природни  форми от всякакъв вид и драперии с различна материя. Освен с молив, ученикът трябва да се научи да работи с въглен, креда и други графични материали.
За реалното осъществяване на програмата по рисуване са необходими допълнителни часове за реализация на подадената теория. Именно това са часове от СИП. Затова  няма отделна програма за СИП, тъй като тя ще дублира проблематиката на редовната програма. 


		ПЪРВИ ГИМНАЗИАЛЕН ЕТАП

	
№
	Наименование на раздели и теми
	Брой часове

	
	VIII клас  - 108 учебни часа
	

	1.
	Въведение 
	20

	1.1.
	Тема – теория: Етапи в изграждане на учебната рисунка, композиционни проблеми в натюрморта. Изясняване на термините: мащаб,  пропорции, конструкция, композиционен център, планове. Практическа задача: натюрморт с геометрични,  битови предмети и драперия. Определяне на входното ниво на учениците.
	

	1.2.
	Тема – теория: Ролята на щриха при изразяване на форма, обем, посока, материалност. Моделиране на ръбести и овални тела – елементи на светлосянката. Драперии- видове (според материала: вълна, памук, коприна, кадифе, велур и  др.) , видове гънки: падащи, висящи, завършващи, определени от формата, върху която лежат. Практическа задача: пластично изграждане на натюрморта с геометрични, битови, предмети и драперии.
	

	2.
	Оси на симетрия и движение
	12

	2.1.
	Тема – теория: Гипсовата отливка (орнамент) - начини за конструктивно построяване, използване  на оси на симетрия, степени на перспективни изменения на обемите и светлосянъчна обработка. Практическа задача: натюрморт със симетричен гипсов орнамент и драперия.Логичност в изграждането на формите , наблюдателност.
	

	2.2.
	СРОЧНА ПОСТАНОВКА: - натюрморт с гипсов орнамент,предмети и драперии. Обобщаване знанията от срока, самостоятелна работа .

	16

	
	ОЧАКВАНИ РЕЗУЛТАТИ:  Учениците трябва да могат да поместват правилно предметите в изобразителната равнина; Да се справят с конструкцията и перспективните изменения на формите;  Да владеят тоналната градация и обемно-пространственото изграждане на натурата, спазвайки етапите в рисуването.
	

	3.
	 Видове  контрасти
	28

	3.1.
	Тема – теория: Ролята на контраста за постигане сила на въздействието – видове контрасти /в мащаба, по светлосила и по форма/. Практическа задача: натюрморт с растителен орнамент – контрастна драперия, изкуствено осветление – търсене експресивност чрез подсилване на контраста.
	

	3.2.
	Тема – теория: Конструкция, пропорции и движение на птица , начини за изразяване на обема й. Практическа задача: натюрморт с препарирана птица и драперия – търсене обема на плоскости.  Домашна задача: скици ма   препарирани птици и животни от Природонаучния музей с акцентиране върху характера, движението и изразителността на формата.
	

	3.3.
	Тема – теория: Единство на тоналните стойности: тонален мащаб и планове в натюрморта – преден, среден и заден; Проблема за материалността в натюрморта; същност на ефекта “сфумато”. Практическа задача: натюрморт с орнамент, препарирана птица /животно/ и драперии.
	

	4.
	Видове перспектива, перспективен образ и картинна равнина
	16

	4.1.
	Тема – теория: Перспективни съкращения  и ракурси на природни и животински обекти. Практическа задача: Натюрморт с гипсов орнамент, предмети, птица и драперия. 

	

	4.2
	СРОЧНА ПОСТАНОВКА: сложен натюрморт с препарирана птица /животно/, предмет, гипсов орнамент и драперии. Заключителен конферанс върху работите от годината, обощаващ придобитите знания и умения.
	16

	3.3
	ГОДИШЕН ИЗПИТ: сложен натюрморт с гипсов орнамент, птица, предмети и драперия.

	15ч.





      ОЧАКВАНИ РЕЗУЛТАТИ И КРИТЕРИИ ЗА ОЦЕНКА НА МЕЖДИННО НИВО:

1.  Прилагане на знания за: поместване, мащабиране и конструиране на предметите в натюрморта.
2.  Прилагане на знания за линейна и въздушна перспектива.
3.  Прилагане на знания за обемно-пространственото изграждане на натурата, спазвайки етапите в рисуването.


                                                   ДЕВЕТИ КЛАС 
Формат 46/55см. Материали за практическите задачи: кадастрон, моливи, въглени и креда.
36 учебни седмици – 3 часа ЗПП - 108 часа годишно.
В  този клас се изисква детайлно проучване и анализ на натурата, с постигане на максимална триизмерна убедителност, пластичност и материалност. Основните задачи са: усвояването  на конструкцията и анатомичните особености на детайли от човешката глава / гипсови  отливки на око, ухо, нос и уста на  Давид  на  Микеланджело / ,череп , гипсова маска и класически гипсова глава. В резултат на обучението учениците трябва успешно да се справят с пропорциите и пластиката на човешкия череп, със степенуването на детайлите в гипсовата глава и цялостното му пространствено изграждане, със спазване на етапност.

	№
	Наименование на раздели и теми
	Брой часове

	
	IX клас  -  108 учебни часа
	

	1.
	Анализ на човешкия череп и елементите в него- конструктивни особености и триизмерна убедителност.
	20

	1.1.
	Тема – теория: Човешки череп – конструктивен и анатомичен анализ на черепа. Основни дялове /лицев и мозъчен/, вертикална и хоризонтални оси за построяване на симетричните му форми и пропорции. Практическа задача:  Конструктивни рисунки на череп в три положения с използване на колонна сянка /фас, профил, три-четвърти/.
	

	1.2.
	Тема – теория: Детайл от класическа гипсова глава - анализ на конструктивните особености и пластиката на детайла, мястото му в черепа. Видове очи. Практическа задача: око на Давид. 
	

	1.3.
	Тема – теория: Детайл на класическа гипсова глава –елементи на ухото, видове уши и местоположението им в главата. Практическа задача: ухо на Давид. Домашна задача – видове уши с различна форма и начини на залавяне.
	

	2.
	Анатомичен строеж и конструктивни особености на детайлите от човешката глава
	20

	2.1.
	Тема – теория: Детайл от глава – нос и уста – конструктивни особености на двата детайла и тяхното свързване. Практическа задача: нос/уста на Давид.

	

	2.2.
	СРОЧНА ПОСТАНОВКА:  сложен натюрморт с гипсов детайл, череп и драперия – самостоятелно справяне с изучените проблеми.
	16

	
	ОЧАКВАНИ РЕЗУЛТАТИ: Учениците трябва да наблюдават осъзнато и да осмислят анатомичния строеж и пластичните особености на детайлите от човешката глава; Да разбират ясно строежа на човешкия череп и логиката в пластичното му изграждане; Да правят анализ и практически да осъществяват получените знания.
	

	3.
	Конструиране и перспективни изменения на обемите в човешката глава, пластика- тонално изграждане.
	20

	3.1.
	Тема – теория: запознаване с пропорциите и основните анатомични форми на лицевия дял на човешката глава и шия – Екорше. Практическа задача: Анатомична рисунка на гипсовия модел с акцентиране върху костния строеж и видовете групи мускули  /мимически и двигателни/.
	

	3.2.
	Тема – теория: поместване, конструиране и пропорции  на човешката глава. 
 Практическа задача:   Класическа гипсова глава в статично положение. Търсене на силует, използване на оси на симетрия, напречни оси, перспективни изменения на големите обеми, и конструктивно свързване на детайлите в главата. Вниманието е насочено към постигане верен мащаб, пропорции и силует.
	

	4.
	Анатомична убедителност – анализ и трактовка
	16

	4.1.
	Тема – теория: сравнителен анализ между конструктивната основа - череп и конструктивно изграждане на обемите върху него – гипсова глава. Практическа задача: гипсова глава с движение /конструктивно изграждане/, анатомична убедителност и перспективни изменения от определена гледна точка.
	

	4.2
	Тема – теория: към решаването на предишните проблеми се добавя: анализ на детайлите и връзката им с цялата форма. Значението им за разпределяне на пропорциите в човешката глава. Практическа задача: конструктивна рисунка -  гипсова глава на мъж с по-едри пластични форми. Трябва да се насочи вниманието към постигане на прилика от правилните пропорции.

	

	4.3
	Тема – теория: Постигане на цялостна триизмерна трактовка на главата, прецизен анализ на детайлите и тяхното обобщаване. Извеждане на композиционен център. Практическа задача: гипсова глава с изразителна пластика на детайлите и драперия.  Планове и степен на разработка.

	

	
	Срочна постановка:  Класическа гипсова глава.

	16

	4.4
	ГОДИШЕН ИЗПИТ: Гипсова глава в движение с драперия, естествено осветление.
	15ч.



   
   ОЧАКВАНИ РЕЗУЛТАТИ И КРИТЕРИИ ЗА ОЦЕНКА НА МЕЖДИННО НИВО:
1.   Прилагане на знания за: конструиране на човешкия череп, като се използват осите на симетрия; 
2.    Прилагане на знания за:  етапите в изобразяването на  класическата гипсова глава, детайлите в нея;
3.    Прилагане на знания за:  пластиката и материалността в етюда. 


Система за оценяване на междинно ниво:
Слаб 2 – Обучаваният не умее да прилага усвоени знания при изпълнение на практическо задание; 
Среден 3 – Обучаваният  изпълнява отделни операции  в позната ситуация по предварително дадени указания; 
Добър 4 – Обучаемият умее да изпълни поставена практическа задача – проект, в позната ситуация, по предварително дадени указания;
Много добър 5 – Обучаемият умее да изпълни самостоятелно поставена практическа задача – проект, в нови условия, по предварително дадени указания;
Отличен 6 – Обучаемият умее да състави план за работа за изпълнение на задачата, да подбере сам методи и материали,  да изпълни поставена практическа задача, както и да оцени качеството на работата.


                                                           ДЕСЕТИ КЛАС 
Формат 46/55см. Материали за практическите задачи: кадастрон, моливи, въглени и креда.
36 учебни седмици – 3 часа ЗПП - 108 часа годишно.

В десети клас основен обект и предмет на изучаване е човешката глава по натура.
Цели и задачи са: овладяването на всички аспекти и закономерности при изобразяването на човешката глава по натура са - поместване, грамотно конструиране, връзката на главата с раменния пояс,  улавяне на приликата, обемно-пластично изграждане, извеждане на детайли, постигане на характер, мимика и състояние на модела, решаване проблемите за движението и ракурсите в човешката глава, интерпретиране на материите, внасяне на проблема за аксесоара, портретност в главата. 
Започването на всяка постановка трябва да бъде предшествано от 2-3  бързи скици от различни гледни точки за опознаване на натурата.


	№
	Наименование на раздели и теми
	Брой часове

	
	X клас  -  108 учебни часа
	

	1.
	Закономерности при изобразяването на човешката глава по натура 
	32

	1.1.
	Тема – теория: Уводна лекция за човешката глава. 
Поместване, пропорции и конструктивен анализ на човешката глава – перспективни особености при различните положения ( фас, ¾ и профил), връзка между глава, врат и раменен пояс – конструктивна роля на колонната сянка и тоналната й градация за изразяване на близки и отдалечени обемни форми. Практическа задача: глава от натура – конструктивно-аналитични рисунки.


	

	1.2.
	Тема – теория: Етапи в изграждане на учебния етюд на глава по натура, спазване на принципа: от общото към детайла и отново към общото. Практическа задача:  глава по натура- възрастен модел. Характерни възрастови особености.  
	

	1.3.
	Тема – теория: анализ и възрастова характеристика на модела, степенуване на плановете и извеждане на център в етюда. Подробен анализ и еднаква степен на перспективни промени във всички детайли. Запазване на цялостното въздействие в крайния етап.  класически образци за пример на възрастови деформации. Практическа задача:  глава от натура – характерен образ.

	

	2.
	Анатомичен и обемно-пластичен анализ
	

	2.1.
	Тема – теория: анатомичен и обемно-пластичен анализ на формите в модела, начини за изразяване на различните материи и ролята на дрехите за подчертаване конструкцията и обема на тялото. Практическа задача:  глава от натура – тонални стойности в етюда и придаване на материалност.
	

	2.2.
	СРОЧНА ПОСТАНОВКА: глава от натура – конструктивна и пластична разработка на глава от натура.
	16

	
	ОЧАКВАНИ РЕЗУЛТАТИ: Учениците трябва да се справят с мащаба и поместването на човешката глава в изобразителната равнина, конструирането и връзките между формите, тяхната симетрия.  Чрез верни пропорции да постигат  характер и прилика с модела, да намират баланса на големите обеми. Да използват колонната сянка като водещо изразно средство при изразяването на обема.
	

	3.
	Конструиране и перспективни изменения на обемите 
	16

	3.1.
	Тема – теория: анатомичен анализ на шията и раменете – затвърждаване на знанията от предходните постановки. Практическа задача:  глава от натура – връзка на главата с раменния пояс. Да не се прекъсват връзките между големите и малките обеми. Извънкласна задача – автопортрет.
	

	3.2.
	Тема – теория: Движения и ракурси на човешката глава; обхват на движенията – наклони и ротация на шията и раменете. Практическа задача:  глава от натура в определено движение – рисунки от различни гледни точки, висок и нисък хоризонт. Препоръчват се по-бързи и експресивни изразни средства.

	

	4.
	Характеристика и индивидуализиране на модела.
	28

	4.1.
	Тема – теория: Характер и  прилика  на модела. Практическа задача:  глава от натура – млад модел – постигане на цялостна, обобщена и точна характеристика на модела.
	

	4.2.
	Тема – теория: мимика и пластика на човешкото лице. Задължително онагледяване на урока с примери от класиката. Практическа задача:  глава по натура – израз и състояние на модела.
	

	4.3.
	Тема – теория: Портретът – богато онагледена с репродукции лекция, разкриваща особеностите на портрета като жанр от изобразителните изкуства и видове портрети. Практическа задача:  Препоръчва се учениците сами да изберат гледната си точка и ракурса, както и да изведат конкретен деатайл.
	

	4.4
	СРОЧНА ПОСТАНОВКА: глава по натура – цялостно обемно-пластично изграждане с прилика и детайли. Самостоятелна работа.
	16

	4.5
	ГОДИШЕН ИЗПИТ: глава по натура – въз основа на наученото през учебната година - цялостно самостоятелно решаване на задачата – етюд на човешка глава с раменен пояс.
	15ч..




       
 ОЧАКВАНИ РЕЗУЛТАТИ И КРИТЕРИИ ЗА ОЦЕНКА НА МЕЖДИННО НИВО:	
1. Учениците трябва да могат да рисуват глава от натура във всички положения /фас, профил и три-четвърти/. 
2. Да могат да разучават /в изискваната от положението степен/ детайли, да намират тоналните стойности на различните материи и да постигат прилика и характер. 
3. Учениците трябва да са се научили в определено за задачата време да показват необходимата степен знания.


                                          
                                                    ЕДИНАДЕСЕТИ КЛАС 

Формат 50/70 см. Материали за практическите задачи: кадастрон, моливи, въглени, туш,перо и креда.
36 учебни седмици – 6 часа ЗПП - 216 часа годишно.

Цели и задачи: В единадесети  клас обект на изучаване е човешката облечена полуфигура. В резултат на обучението учениците трябва да придобият познания за основните принципи и закономерности  при построяване на човешката фигура :  мащаб, правила при  поместването на фигурата в новия учебен формат 50/70 см,  правилното пропорциониране на отделните форми в цялата фигура,  конструиране и улавяне на ракурсите в пространството,  убедително сядане, опорни точки на фигурата,  постигане на характер и състояние на модела, разработване на светлината и сянката,  намиране на  верните тонални стойности и степенуването им в пространството. Обръща се особено внимание на адекватното разбиране на формите, детайлите и ставните връзки, както в анатомичен план, така и в пространствен  с цел постигане на пълно и хармонично единство в цялата фигура. Изведените детайли /глава, ръце, колена/ не трябва да влизат в противоречие с цялостното изграждане на етюда.





                                           ВТОРИ ГИМНАЗИАЛЕН ЕТАП


	№
	Наименование на раздели и теми
	Брой часове

	
	XI клас  - 216 учебни часа
	

	1.
	Поместване, пропорциониране и конструиране
	40

	1.1.
	Тема – теория: детайл – човешка ръка – конструктивен и анатомичен анализ на формата, характерни пластични особености. Практическа задача:  изпълнение на две бързи рисунки от различни гледни точки на гипсова отливка – ръка
	

	1.2.
	Тема – теория: композиция и конструиране на седнала облечена полуфигура – основни оси на симетрия, наклони и маси, характеризиращи движението на фигурата. Сядане – поставяне на таза върху хоризонтална плоскост, положение на гръбначния стълб , двойки стави и  връзки. Практическа задача: седнала облечена полуфигура – разрешаване на горните проблеми; най-общо отделяне на тъмно от светло.
	

	2.
	Анатомичен и обемно-пластичен анализ
	34

	2.1.
	Тема – практическо упражнение: гола до кръста полуфигура от натура. Задачата повтаря по своите основни пунктове предходната и цели изясняването на някои трудно достъпни за разбиране връзки между големите обеми /ръце към торса, бедра към тазобедрената става / и задълбочена разработка на детайлите.
	

	2.
	Контрастите и тяхното степенуване - въздушната перспектива
	34

	2.1.
	Тема – теория: проблемът е за изразяване на обема чрез колонната сянка при полуфигурата, акцентиране върху особеностите при изкуствено осветление, контрастите и тяхното степенуване в етюда. Практическа задача: седнала облечена полуфигура – конструктивен модел в несложно движение, изкуствено осветление.
	

	2.2.
	Тема – теория: организация на пространството чрез средствата на въздушната перспектива. Обобщаване на сенките и богата градация на полутоновете. Практическа задача: седнала облечена полуфигура. Насочване вниманието на учениците към търсенето на планове – препоръчва се решаването на задачата чрез графичен материал – въглен, черен акварел и др. Онагледяване на урока с репродукции.

	

	2.3.
	СРОЧНА ПОСТАНОВКА: седнала облечена полуфигура.

	12

	
	ОЧАКВАНИ РЕЗУЛТАТИ:   Учениците трябва да могат да поместват човешка фигура до под коленете в учебния формат. Да изразяват убедително сядането /облягането/ на фигурата, да сглобяват големите обеми /глава, тяло, крайници/ и да ги разработват пластично със средствата на светлосянката.  Да правят конструктивен и пластичен анализ на формите и да ги градират по значимост.



	

	3.
	Перспективна и анатомична убедителност

	42

	3.1.
	Тема теория: конструктивни проблеми при човешката фигура – връзките в човешкото тяло, затвърждаване на знанията или попълване на пропуските от първия срок. Практическа задача: гола седнала полуфигура – доминираща линеарност в изграждането на фигурата, постигане на перспективна и анатомична убедителност на форми и детайли чрез варираща линия. Акцентиране върху анатомичните особености на модела. Материал по избор на ученика.
	

	3.2.
	Тема – теория: движение и ракурс при полуфигурата. Практическа задача: седнала облечена полуфигура – ракурс, степен на перспективни промени. Използване само на колонната сянка  и чрез убедителното й  степенуване постигане на обем в цялото и в детайлите.

	

	4.
	Характеристика и индивидуализация на модела
	42

	4.1.
	Тема – теория: роля и значение на детайла и степени на разработка. Използване на детайла за характеристика и индивидуализация на модела. Практическа задача: полуфигура с градация в разработването на отделните детайли /глава, лакът, ръце, колена/ в зависимост от гледната точка.
	

	4.2.
	Тема – теория: различните материи и тяхното рисунъчно интерпретиране. Разработване на форма върху форма /обема на гънките върху обема на тялото/. Използване на гънките в дрехите за създаване на ритъм в етюда. Избор на композиционен и пластически обоснован център в етюда в зависимост от гледната точка на ученика. Практическа задача: седнала облечена полуфигура – с различна материя тъкани и  драперия. Онагледяване с класически образци.
	

	4.3.
	Тема – теория: портретът като композиция – особености. Ролята на ръцете в цялостната психологическа характеристика на модела. Възрастови особености и деформации. Изясняване на термина и използване на онагледяващ материал. Насочване вниманието на учениците към естетически избор в организацията на етюда. Практическа задача: седнала облечена полуфигура – целенасочено търсене на портретност, осмисляне на движението, прилика, характер и  състояние, възрастови деформации.
	

	4.4
	СРОЧНА ПОСТАНОВКА: седнала облечена ¾ фигура в  сложно движение - самостоятелно справяне с изискването за убедителна конструкция, разработен детайл, извеждане на обема до край и обобщаване.
	12

	4.5
	ГОДИШЕН ИЗПИТ: Седнала облечена ¾ фигура.
	15ч.



ОЧАКВАНИ РЕЗУЛТАТИ И КРИТЕРИИ ЗА ОЦЕНКА НА МЕЖДИННО НИВО:	
1.Учениците трябва убедително да поместват човешка фигура до под коленете в определения формат. 
2.Да рисуват анатомично и перспективно вярно обемите. 
3.Да разработват детайлите /глава, ръце/ и да използват изразително дрехите, като разбират същността и структурата на гънките при различните материи и проявяват избирателност при включването им в етюда, да преценяват степента на завършеност
                                              ДВАНАДЕСЕТИ КЛАС 

Формат 50/70 см. Материали за практическите задачи: кадастрон, моливи, въглени, туш,перо и креда.
29 учебни седмици – 6 часа ЗПП - 174 часа годишно.
В този последен клас основен обект за изучаване е цялата облечена човешка фигура. На по-задълбочено ниво се доразработват проблеми, решавани през изминалите учебни години. Акцентира се върху естетическата категория „рисунка“ и отликите й от скицата и етюда. На преден план се извежда професионалното и художническо отношение към натурата за сметка на емпиричната наподобителност характерна /поради възрастовите особености/ за учениците в десети клас. В резултат от придобитите знания, умения и изобразителен опит, учениците трябва да решават убедително конкретни пластични задачи, свързани с облечената човешка фигура, както и да разбират ролята на пространството като елемент на композицията. Експериментиране с широк арсенал от материали.

	№
	Наименование на раздели и теми
	Брой часове

	
	XII клас  - 174 учебни часа
	

	1.
	Поместване, пропорциониране и конструиране на цяла фигура
	32

	1.1.
	Тема – теория: най-общо запознаване с композиционните и конструктивни особености и закономерности при рисуване на цяла фигура. Практическа задача: 2 постановки - цяла седнала облечена фигура – конструктивен анализ. Запознаване  с проблемите за мащабиране, пропорции, стъпване и сядане. 
	

	1.2.
	Тема – теория: Екорше – анатомичен анализ. Практическа задача: Рисунки от две положения : Да се реши проблема за видимите изменения на мускулатурата при напрежение и покой. Домашна задача – анатомични рисунки на стави – колянна, глезенна, лакетна.
	

	2.
	Оси, наклони
	34

	2.1.
	Тема – теория: права цяла фигура. Целта е да се изяснат трудностите, свързани с построяването на човешката фигура – оси, наклони, разпределение на силите и масите при правата фигура, видовете стоеж -“Поликлетова стойка”-примери. Практическа задача: серия конструктивни рисунки на права цяла фигура от различни гледни точки и линия на хоризонта, последвани от задълбочена учебна рисунка .
	

	2.2.
	Тема – теория: разрешаване на всички етапи в етюда със специално внимание към разработването, степенуването и значението на детайлите и ставите. Практическа задача: цяла седнала гола фигура.  И допълнителни рисунки на човешко стъпало -  рисунки на ходила – анатомични, боси и  обути в обувка.
	

	3.
	Контрастите и тяхното степенуване 
	28

	3.1.
	Тема – теория: проследяване  на светлината в цялата фигура, степенуване на плановете и извеждане на конкретен център . Подчертаване  на главното и  третиране на второстепенното в рамките на единното пространство. Практическа задача: 2 постановки на  цяла облечена фигура със специално режисиран център чрез аксесоар.
	

	3.2.
	СРОЧНА ПОСТАНОВКА: цяла облечена седнала фигура.

	16

	
	ОЧАКВАНИ РЕЗУЛТАТИ: Учениците трябва убедително да намират мащаба и да поместват цялата фигура във формата, убедително да улавят пропорциите и да свързват фигурата с равнините на допиране: /сядане, стъпване, облягане/ и  да проследяват осите на движение. Да сглобяват анатомично правилно отделните части  и да ги изграждат обемно-пластично.
	

	4.
	Характер, състояние, ракурси и перспективни изменения

	24

	4.1.
	Тема – теория: задълбочаване интереса към човешката фигура, нейната трактовка – характер, състояние, ракурси и перспективни изменения от различни гледни точки - ролята на хоризонта. Практическа задача: цяла облечена фигура – бързи рисунки.Анализ на наклона на осите в двойките стави-раменни, лакътни, тазови, колянни, глезени.

	

	4.2.
	Тема – теория: съпоставяне и хармонизиране изразните       възможности на линията, щриха и петното в етюда. Разясняване на проблема за единството между     фигура, драперия и околна среда - условен фон. Практическа задача: цяла седнала облечена фигура с драперия – тонално разработване на пространството, с доминиране на фигурата.

	

	5.
	Пластични проблеми и изразни средства
	24

	5.1
	Тема – теория: психологическо и композиционно обвързване на модела с предметно-пространствената среда. Възможности за своеобразна режисура на учебната рисунка. Подходящо онагледяване. Практическа задача: цяла облечена фигура – включване на предмет и аксесоар.

	

	5.2.
	Тема – теория: Изясняване значението на композиционния контрапункт, осмисляне на характера, движението и състоянието на модела. Практическа задача: цяла облечена фигура /подходящ модел, предразполагащ към по-картинна трактовка/, атрибути и аксесоари; свободно избран материал.

	

	5.3.
	СРОЧНА ПОСТАНОВКА: Учебна рисунка на цяла облечена фигура – сложно положение на модела, с аксесоар.

	16



V. ОЧАКВАНИ РЕЗУЛТАТИ ОТ ПЕТГОДИШНИЯ КУРС НА ОБУЧЕНИЕ 

Учениците трябва да могат за определено време, самостоятелно да показват степента  на знания, които са усвоили в петгодишния курс на обучение.
Годишната оценка се формира от комисия, определена от директора след разглеждането на годишния изпит и представяне на учебните задачи от цялата година. 
За получаване на професионална квалификация учениците от 12 клас полагат изпити по теория и практика на професията по Национални изпитни програми.
VI. Пояснителни бележки
Въз основа на тази програма се изработват разширените програми по СИП и ФУЧ. Учебните часове за разширена подготовка се разпределят в училищния учебен план за за професионална подготовка в съответствие с възможностите на училището. 

•	Техника рисования головы человека

АВТОР: Колектив от Националното училище за изящни изкуства “Илия Петров” - София

